Obec Perín – Chym v súlade  § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov vydáva

„ Návrh „

**VŠEOBECNÉ ZÁVÄZNÉ NARIADENIE OBCE**

**Perín – Chym č. 2 / 2021**

**pravidlách času predaja v obchode a v prevádzkarňach poskytujúcich služby na území obce /** ďalej len **„Nariadenie“ /**

Obecné zastupiteľstvo obce Perín- Chym v zmysle §4 ods. 3 písm. i), § 4 ods. 5 písm. a) bod 3, §11 ods. 4 písm. g) zákona č. 369/1990 Zb. o obecnom zriadení v znení neskorších zmien a doplnkov sa uznieslo na tomto Nariadení.

1. **Čl. I**

## Úvodné ustanovenie

1. Toto Nariadenie upravuje pravidlá času predaja v obchode a času prevádzky služieb pre fyzické osoby – podnikateľov a právnické osoby, ktoré na území Obce Perín-Chym ( ďalej aj ako „**Obec**“ ) prevádzkujú prevádzkarne obchodu alebo služieb.
2. Nariadenie sa nevzťahuje na:
3. predaj tovaru a poskytovanie služieb na trhových miestach podľa zákona č. 175/1998 Z.z. o podmienkach predaja výrobkov a poskytovania služieb na trhových miestach,
4. určenie prevádzkovej doby pre verejné kultúrne podujatia usporiadané právnickými a fyzickými osobami podľa zákona č. 96/1991 Z..z. o verejných kultúrnych podujatiach.
5. **Čl. II**

## Základné pojmy

Na účely tohto Nariadenia sa za:

1. **prevádzkareň** alebo **prevádzku** označuje priestor v Obci, určený podnikateľom pre predaj tovaru alebo poskytovanie služieb pre konečných spotrebiteľov.
2. **podnikateľa** označuje:
* osoba zapísaná v obchodnom registri alebo podnikajúca na základe živnostenského oprávnenia,
* osoba, ktorá podniká na základe iného ako živnostenského oprávnenia podľa osobitých predpisov,
* fyzická osoba, ktorá vykonáva poľnohospodársku výrobu a je zapísaná v  evidencii podľa osobitného predpisu, ak sa takáto evidencia vyžaduje;
1. **prevádzkovateľa** označuje podnikateľ, ktorý v prevádzke vykonáva podnikateľskú činnosť predajom tovaru alebo poskytovaním služieb,
2. **prevádzkovú dobu** alebo **prevádzkový čas** označuje časovo ohraničená časť dňa, počas ktorej sa vykonáva v prevádzke predaj tovaru alebo sú poskytované služby pre konečného spotrebiteľa.
3. **nočný kľud** – časový úsek od 22.00 hod do 06.00 hod. nasledujúceho dňa;

**Čl. III**

**Určenie času predaja v prevádzke obchode a služieb**

1. Všeobecný prevádzkový čas pre prevádzky obchodu a služieb v Obci sa určuje v dňoch pondelok až nedeľa v časovom rozmedzí od 06.00 hod do 22.00 hod., ak nie je v tomto článku ustanovené inak.
2. Rozpätie prevádzkovej doby v prevádzke poskytujúcej reštauračné služby, pohostinské služby, službu rýchleho občerstvenia v spojení s predajom na priamu konzumáciu, sa určuje pre jednotlivé kategórie prevádzkarní a podľa druhu služieb tam poskytovaných, a to nasledovne:
3. reštaurácia, pohostinstvo – pondelok až nedeľa od 10.00 hod do 22.00 hod.,
4. kaviareň, cukráreň – pondelok až nedeľa od 08.00 hod do 22.00 hod.,
5. piváreň, vináreň, bar – pondelok až štvrtok od 10.00 hod. do 22.00 hod.,

 piatok až sobota od 10.00 hod. do 23.00 hod.,

 nedeľa od 14.00 hod. do 22.00 hod.

1. Prevádzkový čas exteriérového sedenia pred prevádzkou poskytujúcou pohostinské alebo reštauračné služby je totožný s prevádzkovým časom príslušnej prevádzkarne.
2. Ak právne predpisy neustanovujú inak, prevádzková doba nie je obmedzená:
3. v uzatvorených prevádzkach pohostinských a reštauračných služieb, v ktorých sa koná označené podujatie charakteru uzavretej spoločnosti, napr. svadba, rodinná oslava,
4. prevádzkach poskytujúcich dočasné ubytovanie,
5. v dňoch 31. decembra a 1. januára.

Tým nie je dotknutá povinnosť prevádzkovateľa zabezpečiť dodržiavanie nočného kľudu a pokoja v čase od 22.00 hod. do 06.00 hod. nasledujúceho dňa tak, aby sa pri využívaní prevádzkarne neprekročili najvyššie prípustné hodnoty hluku pre vonkajšie priestory určené osobitnými predpismi.

**Čl. IV**

**Povinnosti prevádzkovateľa**

1. Prevádzkovateľ je povinný:
2. určiť prevádzkovú dobu určenú pre spotrebiteľa podľa pravidiel určených týmto Nariadením a zabezpečiť, aby táto prevádzková doba, určená v súlade s Nariadením, bola prevádzkovateľom dodržiavaná;
3. písomne ohlásiť vopred na Obecnom úrade Perín- Chym prevádzkovú dobu prevádzkarne, jej zmenu, a to najmenej 2 pracovné dni pred začatím predaja alebo poskytovania služieb, prípadne pred takouto zmenou; takéto ohlásenie musí byť v rámci prevádzkovej doby súlade s týmto Nariadením;
4. písomne vopred ohlásiť na Obecnom úrade Perín-Chym plánované ukončenie alebo plánované pozastavenie prevádzky na čas viac ako 3 dni;
5. pri vstupe do prevádzkarne viditeľne označiť prevádzku a jej prevádzkovú dobu,
6. v prevádzkarni otvorenej v súlade s Nariadením aj po 22.00 hod., zabezpečiť dodržiavanie nočného kľudu a pokoja v čase od 22.00 hod. do 06.00 hod. nasledujúceho dňa tak, aby pri využívaní prevádzkarne neprekročil hluk najvyššie prípustné hodnoty pre vonkajšie priestory určené osobitnými predpismi, najmä platnou Vyhláškou Ministerstva zdravotníctva SR, ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí,
7. umožniť vstup kontrolného orgánu a jeho zamestnancom do prevádzkarne za účelom vykonania kontroly dodržiavania prevádzkovej doby.

**Čl. V**

**Kontrolná činnosť a sankcie**

1. Kontrolu dodržiavania tohto Nariadenie vykonáva Obec, jej starosta a poverení zamestnanci Obce, ako aj poslanci Obecného zastupiteľstva.
2. V zmysle § 27 b/ zákona č. 369/1990 Zb. o obecnom zriadení Obec uloží pokutu do 6.638,-Eur za správny delikt spočívajúci v porušení Nariadenia právnickou osobou alebo fyzickou osobou oprávnenou na podnikanie.
3. Obec pri ukladaní pokuty prihliada na závažnosť, spôsob, trvanie a následky protiprávneho konania, na porušenie viacerých povinností a na opakované porušenie povinnosti. Výnosy z pokút sú príjmom rozpočtu Obce.

**Čl. VI**

**Záverečné ustanovenia**

1. Prevádzkovatelia prevádzkarní upravia prevádzkový čas v súlade s týmto Nariadením, ak pred účinnosťou Nariadenia mali prevádzkový čas upravený inak. V prípade vzniku otázok neupravených týmto Nariadením sa tieto riadia ustanoveniami právnymi predpismi upravujúcimi túto oblasť.
2. Obecné zastupiteľstvo Obce sa uznieslo na tomto Nariadení dňa ..............2021, uznesením č..........
3. Toto Nariadenie nadobúda účinnosť 15. dňom od vyvesenia na úradnej tabuli Obce v zmysle § 6 ods. 8 Zákona č. 369/1990 Zb. o obecnom zriadení/................ . Nariadenie sa zverejňuje aj na webovom sídle Obce.

 **.......................................................**

MVDr. Ladislav Molnár, PhD.

 starosta Obce Perín-Chym

**Návrh tohto Nariadenia:**

* Vyvesený na úradnej tabuli Obce dňa: 01.03.2021
* Zverejnený na webovom sídle Obce dňa: 01.03.2021
* Dátum začiatku lehoty na pripomienkové konanie: 01.03.2021
* Dátum ukončenia pripomienkového konania: 15.03.2021
* Doručené pripomienky:
* Vyhodnotenie pripomienok k návrhu Nariadenia uskutočnené dňa:

**Schválené Nariadenie:**

* Na rokovaní Obecného zastupiteľstva dňa:
* Vyhlásené vyvesením na úradnej tabuli Obce dňa:
* Zverejnené na webovom sídle:
* Nariadenie nadobúda účinnosť dňom:
* Nariadenie zvesené z úradnej tabule dňa: